b'\n_START_ARTICLE_\nLouise Burgaard\n_START_SECTION_\nBiografie\n_START_PARAGRAPH_\nLouise Burgaard a \xc3\xaenceput s\xc4\x83 joace handbal \xc3\xaen micul club Vinding Sportsforening, iar \xc3\xaen 2006 s-a transferat la Fredericia HK, unde a evoluat patru sezoane. Dup\xc4\x83 o scurt\xc4\x83 oprire la forma\xc8\x9bia KIF Vejen, Burgaard a semnat pentru Team Tvis Holstebro, \xc3\xaen vara lui 2011._NEWLINE_Burgaard a jucat \xc3\xaen toate na\xc8\x9bionalele daneze de tineret, fiind prezent\xc4\x83 \xc3\xaen fazele finale ale Campionatului European pentru junioare (U17) din 2009, Campionatului Mondial pentru cadete (U18) din 2010 \xc8\x99i Campionatului Mondial pentru Tineret (U19) din 2011. \xc3\x8en toate cele trei finale a fost selectat\xc4\x83 \xc3\xaen All-Star Team._NEWLINE_Ea a debutat \xc3\xaen echipa de senioare la Campionatul Mondial din 2011, fiind convocat\xc4\x83 s\xc4\x83 o \xc3\xaenlocuiasc\xc4\x83 pe Camilla Dalby, accidentat\xc4\x83 chiar \xc3\xaenainte de \xc3\xaenceperea competi\xc8\x9biei. A fost c\xc3\xa2t pe ce ca Burgaard s\xc4\x83 nu poat\xc4\x83 participa, acuz\xc3\xa2nd \xc8\x99i ea o accidentare din pre-sezon, dar noi analize medicale au dovedit c\xc4\x83 Burgaard e apt\xc4\x83 de joc, ceea ce i-a permis s\xc4\x83 evolueze al\xc4\x83turi de reprezentativa Danemarcei, al\xc4\x83turi de care a ob\xc8\x9binut locul 4._NEWLINE_Louise Burgaard a fost de asemenea component\xc4\x83 a echipei daneze la Olimpiada de var\xc4\x83 din 2012, precum \xc8\x99i a na\xc8\x9bionalei Danemarcei care a ob\xc8\x9binut locul 5 la Campionatul European din 2011.'